section_heading: Sezona 2017./2018., 1.HMNL
paragraph_text: Futsal Dinamo je na ljeto ostao bez tri reprezentativca. Hrvatski, Matej Horvat i makedonski Sadat Ziberi prešli su u talijanski Milano, a engleski Douglas Reed vratio se u domovinu. Antonio Franja se umirovio, a klub je za jesenski dio sezone ostao i bez prvog topnika iz prethodne sezone Hrvoja Penave koji je poslan na polugodišnju posudbu na Maltu. Jedino pojačanje koje je klub doveo bio je rotacijski igrač Matija Rajh, ali su u prvi plan gurnuti pripadnici iz klupske škole futsala. U sezoni 2017/18 čak sedam igrača iz škole futsala igrala su u seniorskom sastavu Modrih.